23/01/2020 | Administración LocalMunicipal
San Sadurniño
Bases reguladoras para a concesión de bolsas para o estudo e axudas para sufragar gastos dos servizos prestados na Escola Infantil Municipal “A Rolada” ano 2020

BASES REGULADORAS PARA A CONCESIÓN DE BOLSAS PARA O ESTUDO E AXUDAS PARA SUFRAGAR GASTOS DOS SERVIZOS PRESTADOS NA ESCOLA INFANTIL MUNICIPAL “A ROLADA” ANO 2020 EXPOSICIÓN DE MOTIVOS O artigo 80 do capítulo II da Lei Orgánica 2/2006, de 3 de maio, de Educación, refírese á compensación das desigualdades na Educación especificando que “co fin de facer efectivo o principio de igualdade no exercicio do dereito á educación, as Administracións públicas desenvolverán accións de carácter compensatorio en relación coas persoas, grupos e ámbitos territoriais que se encontren en situacións desfavorábeis e proverán os recursos económicos e os apoios precisos para iso”. Máis concretamente, o artigo 83 da citada Lei establece taxativamente que “para garantir a igualdade a todas as persoas no exercicio do dereito á educación, os estudantes con condicións socioeconómicas desfavorábeis terán dereito a obter becas e axudas ao estudo. Na ensinanza posobrigatoria as becas e axudas ó estudo terán en conta ademais o rendemento escolar do alumnado”. O acceso ó ensino é un dereito de toda a cidadanía, independentemente da súa situación económica e do seu lugar de residencia. Ao grande esforzo que lle supón ás familias a compra do material escolar, roupa, calzado., para os seus fillos e fillas, hai que engadirlle os gastos de transporte no ensino posobrigatorio, gastos estes últimos, moi superiores pola nosa condición de concello rural. O Concello, como Administración pública máis próxima á cidadanía, pode e debe poñer todos os recursos económicos dos que poida dispoñer para contribuír, mediante o establecemento de bolsas de estudos, aos gastos que lles supón ás familias o ensino dos seus fillos e fillas. O investimento na educación é sempre unha garantía de futuro para calquera sociedade. Xa que logo, desde o Concello de San Sadurniño considérase necesaria a creación dun sistema regrado de bolsas escolares para estudantes do noso Concello, así como axudas ás familias usuarias da Escola Infantil Municipal de San Sadurniño “A Rolada” para garantir a conciliación da súa vida laboral e familiar. ARTIGO 1. Obxecto O obxecto destas bases é o de regular a concesión de bolsas para gastos derivados do estudo e axudas para sufragar gastos xurdidos dos servizos de conciliación da súa vida laboral e familiar prestados na Escola Infantil Municipal “A Rolada”, por parte do Concello de San Sadurniño, para o ano 2020. Para o financiamento deste programa de bolsas escolares establécese un crédito de contía máxima de 25.000,00 euros, recollidos nos orzamentos municipais para o 2020. Desta cantidade, 15.000,00 euros serán para axudas ó estudo, dos cales 10.000,00 euros irán destinados ós estudos posobrigatorios e 5.000,00 euros ós estudos obrigatorios e 2º ciclo de educación infantil, tal e como se describe nas presentes bases. Para o financiamento das axudas para sufragar gastos dos servizos de conciliación da súa vida laboral e familiar prestados na Escola Infantil Municipal “A Rolada”, establécese un crédito de contía máxima de 8.000,00 euros que serán distribuídos segundo o establecido no artigo 4 destas bases. Os 2.000,00 euros restantes serán para atender posíbeis casos de situacións socioeconómicas especiais, previo informe social con proposta da cantidade e que serán valorados polos departamentos municipais de benestar social e igualdade. ARTIGO 2. BOLSAS PARA ESTUDOS POSOBRIGATORIOS 2.1.) Persoas beneficiarias Alumnado que curse estudos posobrigatorios regrados (bacharelatos, ciclos formativos, estudos universitarios oficiais de grao e de terceiro ciclo) en centros públicos fóra do Concello de San Sadurniño e dentro do territorio de Galiza.2.2.) Requisitos específicos das persoas beneficiarias a) Estar matriculadas no curso completo dos estudos que se realizan, agás no caso dos que fagan estudos universitarios que deberán estar matriculados, como mínimo, no 50% dos créditos do curso correspondente. b) Que segundo o artigo 7 a renda anual da unidade familiar non supere os 18.000,00 euros. c) Estar empadroada no Concello de San Sadurniño, con data de alta no padrón municipal anterior á aprobación destas bases polo órgano competente do Concello de San Sadurniño. d) Que os membros da unidade familiar se atopen ao corrente das súas obrigas fiscais e coa Seguridade Social, extremo que se comprobará de oficio polo propio concello. e) Non estar incurso en causa de inhabilitación ou prohibición para percibir axudas públicas. f) Estar ao corrente no cumprimento das obrigas por reintegro de subvencións.2.3.) Nota media do curso anterior A efectos de aplicar os criterios de valoración recollidos no artigo 8.1., a nota media do último curso escolar que de acceso aos estudos matriculados para os que se cursou esta solicitude, obterase calculando a media aritmética das cualificacións numéricas que consten no expediente. Para o cálculo desta media non se computarán as materias de Atención Educativa e Relixión. Se as notas veñen expresadas como cualificacións literais, considerarase a seguinte táboa de equivalencias para obter a media aritmética: 2.4.) Contía máxima da bolsa A contía máxima da bolsa para os estudos posobrigatorios será de 600,00 euros.2.5.) Documentación requirida a) Impreso de solicitude, debidamente cumprimentado(Anexo I). b) Fotocopia do libro de familia no que figuren os membros da unidade familiar. c) Certificado de empadroamento e convivencia (Expedirase de oficio por parte do Concello). d) Fotocopia compulsada do resgardo de matrícula escolar da persoa solicitante da bolsa ou no seu defecto certificado do centro escolar no que estea matriculado. e) Fotocopia da declaración da renda do exercicio 2018 de todos os membros computables da unidade familiar. f) Autorización para a o Concello de San Sadurniño poida solicitar datos á Axencia Tributaria relativos ao nivel de renda (IRPF) e ao cumprimento de obrigas tributarias (Anexo II). g) Certificado do expediente académico do curso anterior. h) Certificación da conta bancaria da persoa solicitante e/ou beneficiaria da bolsa onde se recibirá a bolsa. i) Declaración responsable individual de todos os membros da unidade familiar de estar ao corrente das súas obrigas fiscais coa Seguridade Social, coa Axencia Tributaria e coa Axencia Tributaria Galega (Anexo III). ARTIGO 3. BOLSAS ESCOLARES PARA ESTUDOS OBRIGATORIOS E 2º CICLO DE EDUCACIÓN INFANTIL 3.1.) Persoas beneficiarias Alumnado que curse estudos obrigatorios ou 2º Ciclo de Educación Infantil, en centros públicos do Concello de San Sadurniño ou concellos limítrofes.3.2.) Requisitos específicos das persoas beneficiarias a) Que segundo o artigo 7 a renda anual da unidade familiar non supere os 6.000,00 euros. b) Estar empadroada no Concello de San Sadurniño, con data de alta no padrón municipal anterior á aprobación destas bases polo órgano competente do Concello de San Sadurniño. c) Non estar incursa en causa de prohibición para percibir axudas públicas. d) Que os membros da unidade familiar se atopen ao corrente das súas obrigas fiscais e coa Seguridade Social, extremo que se comprobará de oficio polo propio concello. e) Non estar incursa en causa de inhabilitación ou prohibición para percibir axudas públicas. f) Estar ao corrente no cumprimento das obrigas por reintegro de subvencións 3.3.) Contía máxima da bolsa: A contía máxima da bolsa para os estudos obrigatorios será de 200,00 euros.3.4.) Documentación requirida a) Impreso de solicitude, debidamente cumprimentado (Anexo I). b) Fotocopia do libro de familia no que figuren os membros da unidade familiar. c) Certificado de empadroamento e convivencia (Expedirase de oficio por parte do Concello). d) Fotocopia compulsada do resgardo de matrícula escolar do/a menor ou no seu defecto certificado do centro escolar no que estea matriculado. e) Fotocopia da declaración da renda do exercicio 2018 de todos os membros computables da unidade familiar. f) Autorización para a o Concello de San Sadurniño poida solicitar datos á Axencia Tributaria relativos ao nivel de renda (IRPF) e ao cumprimento de obrigas tributarias (Anexo II). g) Certificación da conta bancaria da persoa solicitante e/ou beneficiaria da bolsa onde se recibirá a bolsa. h) Declaración responsable individual de todos os membros da unidade familiar de estar ao corrente das súas obrigas fiscais coa Seguridade Social, coa Axencia Tributaria e coa Axencia Tributaria Galega (Anexo III). ARTIGO 4. AXUDAS PARA GASTOS DO SERVIZO DE CONCILIACIÓN PRESTADO NA ESCOLA INFANTIL MUNICIPAL “ A ROLADA” 4.1.) Persoas beneficiarias Pais e nais, titores legais ou familias acolledoras con menores nadas ou nados con posterioridade ao 31 de decembro de 2016 e que requiran dos servizos de conciliación prestados na Escola Infantil Municipal“ A Rolada”. 4.2.) Requisitos específicos das persoas beneficiarias a) Ter o neno ou a nena matriculada na Escola Infantil Municipal de San Sadurniño ou notificada a aceptación da praza por parte de Concello, previo ao peche do prazo de presentación das solicitudes. b) Que segundo o artigo 7, a renda anual da unidade familiar non supere os 25.000,00 euros. c) Estar empadroada no Concello de San Sadurniño, con data de alta no padrón municipal anterior á aprobación destas bases no órgano competente do Concello de San Sadurniño. d) Que os membros da unidade familiar se atopen ao corrente das súas obrigas fiscais e coa Seguridade Social, extremo que se comprobará de oficio polo propio concello. e) Non estar incursa en causa de inhabilitación ou prohibición para percibir axudas públicas. f) Estar ao corrente no cumprimento das obrigas por reintegro de subvencións.4.3.) Contía máxima da bolsa: A contía máxima desta axuda será o 50% dos gastos anuais efectivamente realizados e xustificados, cun importe máximo de 1.500,00 euros anuais por menor matriculado na Escola Infantil Municipal “A Rolada”. Os gastos terán que corresponder ao curso 2019-2020.4.5.) Documentación requirida a) Impreso de solicitude, debidamente cumprimentado (Anexo I). b) Fotocopia do libro de familia no que figuren os membros da unidade familiar. c) Certificado de empadroamento e convivencia (Expedirase de oficio por parte do Concello). d) Resgardo de matrícula do/a menor (Expedirase de oficio por parte do Concello). e) Fotocopia da declaración da renda do exercicio 2018 de todos os membros computables da unidade familiar. f) Autorización para a o Concello de San Sadurniño poida solicitar datos á Axencia Tributaria relativos ao nivel de renda (IRPF) e ao cumprimento de obrigas tributarias (Anexo II). g) Certificación da conta bancaria da persoa solicitante e/ou beneficiaria da bolsa onde se recibirá a bolsa. h) Declaración responsable individual de todos os membros da unidade familiar de estar ao corrente das súas obrigas fiscais coa Seguridade Social, coa Axencia Tributaria e coa Axencia Tributaria Galega (Anexo III). ARTIGO 5. SOLICITUDES E PRAZO DE PRESENTACIÓN As solicitudes, asinadas polas persoas solicitantes ou polos representantes legais en caso de ser menor de idade, deberán formularse no modelo que figura como ANEXO I a estas bases, e deberá ir acompañada do resto da documentación requirida segundo o tipo de bolsa solicitada. As solicitudes dirixiranse á Alcaldía e presentaranse presencialmente no Rexistro Xeral do Concello ou por calquera das formas establecidas no artigo 16 da Lei 39/2015 de 1 de outubro do procedemento administrativo común das Administracións públicas, durante o prazo de 30 días naturais, a contar dende o día seguinte ó da publicación no Boletín Oficial da Provincia da Coruña. ARTIGO 6. UNIDADE FAMILIAR A efectos destas bases reguladoras, considerarase que compoñen a unidade familiar: - Pais e nais, non separados legalmente e, no seu caso, os titores/as ou persoas encargadas da garda e protección do/a menor. - Os fillos e fillas menores de 26 anos que figuren no certificado de empadroamento e convivencia. - Os fillos e fillas maiores de 25 anos con discapacidade física, psíquica ou sensorial igual ou superior ao 33% ou incapacitados xudicialmente. - Cando non exista vínculo matrimonial a unidade familiar entenderase constituída polo pai, a nai e todos os descendentes de cada un deles que convivan con eles e que reúnan as características anteriormente citadas. - No caso de separación ou divorcio, non se considerará membro da unidade familiar aquel que non conviva coa persoa solicitante da bolsa. En cambio, terá a consideración de membro computable o novo cónxuxe ou persoa unida ao pai/nai e que si conviva coa persoa solicitante da bolsa. A separación ou divorcio acreditarase mediante sentenza xudicial que determine a mesma ou convenio regulador onde conste a custodia do/a menor. - No caso de falecemento dalgún dos proxenitores do alumno/a que convivisen con el, a dita circunstancia acreditarase mediante achega do certificado de defunción. ARTIGO 7. RENDA ANUAL DA UNIDADE FAMILIAR A renda anual da unidade familiar será a suma do establecido na base liquidable xeral e na base liquidable do aforro que consten na/s correspondente/s declaración/s do IRPF do último exercicio presentado. Nos casos en que non exista obriga de presentar declaración do IRPF, tomaranse os datos reflectidos no certificado de renda emitido pola AEAT. En base aos datos do conxunto dos rendementos proporcionados neste certificado, restaranse as deducións e reducións especificadas, así como o conxunto de retencións aplicadas. Para ambos os dous casos, o Concello requirirá a dita documentación ás persoas solicitantes e poderá comprobar a citada información coa AEAT. Por este motivo, procederase á autorización ao Concello para obter da AEAT estes datos mediante a sinatura do modelo de solicitude por parte de todas as persoas membros da unidade familiar (cónxuxes, descendentes maiores de 18 anos e menores de 26, e descendentes maiores de 25 anos con minusvalía). ARTIGO 8. Criterios de Valoración Co fin de proceder á distribución do orzamento entre as solicitudes presentadas, os servizos técnicos do Concello valoraranas tendo en conta os seguintes criterios: 8.1.) Para os estudos posobrigatorios, por expediente académico, segundo o apartado 3 do artigo 2: 8.2.) Para os estudos obrigatorios, por número de membros da unidade familiar, segundo o artigo 5: - 1 punto por cada membro da unidade familiar ata un máximo de 5.8.3.) Para as axudas dos gastos derivados dos servizos de conciliación prestados na Escola Infantil Municipal “A Rolada” darase a seguinte puntuación, en función da suma das tarifas mensuais que estean a aboar no momento da presentación da solicitude da axuda: 8.4.) Por nivel de renda, considerada segundo o establecido no artigo 7: ARTIGO 9. CÁLCULO DAS CONTÍAS 9.1.) Para o cálculo das bolsas establecidas no artigo 2 das presentes bases aplicarase a seguinte fórmula: Vp=10.000/Np 9.2.) Para o cálculo das bolsas establecidas no artigo 3 das presentes bases aplicarase a seguinte fórmula: Vp=5.000/Np 9.3.) Para o cálculo das axudas establecidas no artigo 4 destas bases aplicarase a seguinte fórmula: Vp=8.000/Np Vp: Valor en euros de cada punto Np: Suma dos puntos obtidos por todas as solicitudes A contía da axuda concedida será o resultado da multiplicación do valor de Vp polo número de puntos obtidos en cada solicitude. ARTIGO 10. CONCESIÓN DA BOLSA No suposto de que a documentación non cumpra cos requisitos esixidos ou que a documentación achegada teña erros ou sexa insuficiente, requirirase á persoa solicitante que no prazo de 10 días naturais emende a falta e aporte os documentos preceptivos, con indicación de que de así non o fixer, de conformidade co establecido no art.68 da Lei 39/2015, do 1 de outubro, do procedemento administrativo común das administración públicas, considerarase desistido da súa petición, previa resolución, que será ditada nos termos previstos no seu art.21. Unha vez rematados os respectivos prazos de presentación, os servizos técnicos do Concello procederán á valoración dos expedientes. Asemade, realizarán cantas actuacións estimen necesarias para determinar os datos económicos da unidade familiar e comprobar que a información recibida por parte da persoa solicitante é certa, para formular as propostas de resolución. Asemade, poderase requirir polo Concello a presentación da documentación oficial acreditativa relativa a aqueles aspectos que se estimen oportunos, para xustificar ingresos non declarables ou calquera outra circunstancia a ter en conta. De seguido, os expedientes, cos informes pertinentes, e logo da súa fiscalización por parte da intervención municipal, a Xunta de Goberno Local emitirá unha proposta de concesión das bolsas e axudas, que se comunicará debidamente ás persoas interesadas, de forma que poidan interpor reclamacións que consideren oportunas durante un prazo de 10 días naturais. Unha vez transcorrido o prazo anterior a Xunta de Goberno Local, logo de resolver as reclamacións que puidera haber, aprobará a resolución definitiva, que será igualmente comunicada ás persoas interesadas. ARTIGO 11. PAGAMENTO DA BOLSA 11.1.) Pagamento das bolsas por estudos posobrigatorios, obrigatorios e de 2º ciclo de Educación infantil: O pagamento das axudas realizarase, pola cantidade correspondente, á persoa solicitante, mediante transferencia bancaria ó seu nome na conta que acheguen coa solicitude.11.2.) Pagamento das axudas para os gastos de conciliación: As axudas para os gastos derivados dos servizos de conciliación prestados na Escola Infantil Municipal “A Rolada” calcularanse tendo en conta que son por curso completo e pola suma das tarifas que se están a aboar no momento da solicitude desta axuda. En caso de se produciren alteracións, pasadas ou futuras, nestas condicións (redución no número de meses contratados ou da suma das tarifas indicada inicialmente) a contía da axuda reducirase proporcionalmente. Unha vez obtido o cálculo da axuda máxima que obtería, o Concello dividirá o importe total entre o número de meses do curso, obtendo unha cantidade máxima mensual de axuda. Con estes datos procederase a aboar, mediante transferencia bancaria na conta que se indique na solicitude, o importe correspondente á cantidade máxima mensual dos meses de servizo efectivamente prestados ata o momento da resolución, tendo en conta que se a suma das tarifas dos meses xa aboados fose inferior á suma indicada no momento da solicitude, a cantidade máxima mensual verase reducida de forma proporcional. O resto de meses, ata o remate do curso, o Concello procederá a aboar mensualmente, mediante transferencia bancaria, a parte correspondente a cada mes efectivamente cursado, tendo en conta, igualmente, que se a suma das tarifas dos meses xa aboados fose inferior á suma indicada no momento da solicitude, a cantidade máxima mensual veríase reducida de forma proporcional. No caso de solicitudes de menores que aínda non comezaron na Escola Infantil Municipal “A Rolada” pero que xa teñan aceptada e notificada a praza por parte do Concello, procederáselle ao abono da cantidade concedida sempre e cando formalice a matrícula definitiva e dende o mes que inicie a súa asistencia na Escola Infantil Municipal “A Rolada”, cos mesmos criterios e tempos de abono especificados nos parágrafos anteriores. ARTIGO 12. XUSTIFICACIÓN As axudas concedidas ao abeiro das presentes bases, poderán ter que ser xustificadas nos termos establecidos na lexislación vixente. Por este motivo será necesario que as persoas beneficiarias conserven os documentos probatorios (facturas) dos gastos financiados coa presente convocatorio de bolsas e axudas. O Concello facilitará e comunicará á AEAT, no seu caso, o contido deste expediente. ARTIGO 13. INTERPRETACIÓN DAS BASES E NORMATIVA SUBSIDIARIA A Xunta de Goberno Local será o órgano competente para interpretar o contido das presentes bases. En todo caso, para o non previsto nestas bases, aplicaranse as normas xerais contidas nas bases de execución do orzamento xeral do Concello de San Sadurniño do 2019, o disposto na Lei 38/2003, do 17 de novembro, xeral de subvencións, no RD 887/2006, do 21 de xullo, polo que se aproba o Regulamento da antedita lei, na Lei 9/2007, do 13 de xuño, de subvencións de Galicia e demais normativa aplicable. San Sadurniño, 27 de decembro 2019. O Alcalde, Secundino García Casal